﻿THE ROMANIAN ORTHODOX ARCHDIOCESE IN THE AMERICAS SAINT NICHOLAS - ROMANIAN ORTHODOX CHURCH 45-03 48 Av Woodside NY, 11377; www stnicholaschurch net Despre deasa sau rara împărtășanie „Deasa sau rara împărtăşanie rămâne la latitudinea duhovnicului Sfantul Ioan Gura de Aur spune: «Pe cine voi lăuda? Pe cel ce se împărtăşeşte des sau pe cel ce se împărtăşeşte rar? Nici pe unul, nici pe altul, ci pe cel ce se împărtăşeşte cu pregătire » Ce înseamnă această pregătire? Oricât te-ai pregăti, nu te poţi face vrednic de Sfintele Taine Nici îngerii din cer nu sunt vrednici, dacă ne luăm după acribie, după scumpătate Această pregătire înseamnă un pic de post, un pic de rugăciune, un pic de înfrânare Atenţie mai multă Rostul acestei pregătiri este deşteptarea sentimentului de păcătoşenie Sunt păcate opritoare de împărtăşire şi sunt păcate care vin de la Grea noastră căzută şi care nu sunt opritoare de la sfânta împărtăşanie Am avut un caz mai deosebit aici, cu un părinte Era Postul Mare şi ne împărtăşeam mai des Sigur că, venit din România, era obişnuit cu împărtăşania mai rară Mai ales venind de la Părintele Cleopa de la Sihăstria, care era cu împărtăşania mai rară Trei zile de post, trei zile de pregătire Noi ne împărtăşim aici de patru ori pe săptămână Marţea, joia, sâmbăta şi duminica Era Postul Mare şi, cum este la noi, mâncare o dată în zi, iară untdelemn Şi ne-am împărtăşit vineri, şi i-am spus că este blagoslovenie să ne împărtăşim şi sâmbătă Părintele n-a spus nu, dar nu era convins Dar n- a vrut să mă supere nevrând să se împărtăşească Eu eram singurul preot Şi venind să se împărtăşească, s-a rugat la icoana Mântuitorului Şi i-a spus: «Doamne, cum să mă împărtăşesc? Sunt păcătos » Şi i-a răspuns Mântuitorul: «Aşa cum eşti, păcătos, trebuie să te împărtăşeşti!» Şi, după ce s-a împărtăşit, ne-a spus şi nouă în trapeză Şi atunci s-a convins că aşa este, pentru că nu avea ceva opritor De fapt, sfânta împărtăşanie se dă spre iertarea păcatelor In România, e mentalitatea că sfânta împărtăşanie e un premiu Dar Sfântul Maxim Mărturisitorul spune clar «Mântuitorul Se identifică cu fiecare dintre noi! Se naşte cu fiecare dintre noi, creşte cu fiecare dintre noi, pătimeşte cu fiecare dintre noi, moare cu fiecare dintre noi şi învie cu fiecare dintre noi! Ne ajută pe fiecare să creştem duhovniceşte şi să înviem duhovniceşte » Ce-am putea face noi, fără să ne împărtăşim, ca să ne facem vrednici de a ne împărtăşi cu Hristos? Nimic Ce se întâmplă? „Eu l-am cunoscut foarte bine pe Părintele Cleopa El a avut probleme acolo foarte grave cu cei de la Vladimireşti A avut experienţă jalnică acolo De aceea, el era pentru această împărtăşanie mai rară " Costion Nicolescu ACATISTUL SF Sâmbătă 21 MA 7U1PT8reR7oE8tN4PI Ea4 r4ȘoI5hS3FMÂ–aNfriTxiAu; sL9DI1Ta7UnR5ieG9lH2DI2Eu5m-7oi1rtar–e8sm 3c0ou bAi Ml Miercuri 18 MAI: Vineri 20 MAI: Sâmbătă 21 MAI: SFINȚII CONSTANTIN ȘI ELENA Duminică 22 MAI: ora 6 30 PM TIN ȘIE LENAPAMM AM Î şi, EVANGHELIA DIN DUMINICA A TREIA DUPA PASTI n vremea aceea a venit Iosif cel din Arimateea, sfetnic ales, care aştepta şi el Împărăţia lui Dumnezeu, şi, îndrăznind, a intrat la Pilat şi a cerut trupul lui Iisus Iar Pilat s-a mirat că Iisus a murit aşa curând şi, chemând pe sutaş, l-a întrebat dacă a murit de mult Deci, aflând de la sutaş, a dăruit lui Iosif trupul Atunci Iosif, cumpărând giulgiu şi coborându-L de pe cruce, L-a înfăşurat în giulgiu şi L-a pus într-un mormânt care era săpat în stâncă şi a prăvălit o piatră la uşa mormântului Iar Maria Magdalena şi Maria, mama lui Iosi, priveau unde L-au pus Şi, după ce a trecut ziua sâmbetei, Maria Magdalena, Maria, mama lui Iacov, şi Salomeea au cumpărat miresme, ca să vină să- L ungă Şi dis-de-dimineaţă, în ziua cea dintâi a săptămânii, pe când răsărea soarele, au venit la mormânt; şi ziceau între ele: Cine ne va prăvăli nouă piatra de la uşa mormântului? Dar, ridicându-şi ochii, au văzut că piatra fusese răsturnată; căci era foarte mare Şi, intrând în mormânt, au văzut un tânăr şezând în partea dreaptă, îmbrăcat în veşmânt alb, şi s-au spăimântat Iar el le-a zis: Nu vă înspăimântaţi! Căutaţi pe Iisus Nazarineanul, Cel răstignit? A înviat! Nu este aici Iată locul unde L-au pus Dar mergeţi şi spuneţi ucenicilor Lui şi lui Petru că va merge în Galileea mai înainte de voi; acolo Îl veţi vedea, după cum v- a spus vouă Şi, ieşind, au fugit de la mormânt, căci erau cuprinse de frică şi de uimire, şi nimănui nimic n-au spus, căci se temeau (Marcu 15, 43 – 47; 16, 1 - 8) Cuvânt la Duminica mironosițelor “(…) Se ştie că cea mai sfântă şi cea mai firească chemare a femeii este chemarea de soţie şi de mamă Cum sunt soţiile, aşa devin şi soţii lor Femeia are foarte multă influenţă in căminul ei Dacă este rea, căminul este compromis Dacă este bună, face rugăciune tot timpul vieţii sale, incât să aibă o lumină şi o faţă bună cu intreaga ei familie Cum sunt mamele, aşa sunt şi copiii lor, şi aşa este şi societatea în care trăim Cei mai mulţi şi cei mai mari oameni nu au credinţa pe care o invaţă din carte, ci credinţa pe care le-o sădeşte in suflet mama in copilărie, cei şapte ani de acasă Venise intr-o bună zi aici un tânăr, era inginer şi intreb: “De unde sunteţi?“, imi spune că din partea de nord a Moldovei „Câţi copii aţi fost“? „Părinte, am fost doisprezece copii la părinţi Toţi trăim, avem o stare bună fiecare, câte un titlu academic, incat suntem toţi aranjaţi Ne-a fost bucuria“, spunea el, „că in casa părintească niciodată de când ţin eu minte, de când eram prunc, nu am auzit certându-se mama cu tata Era o armonie desăvârşită intre ei Si astfel ne-au ajutat şi pe noi, ca acum când trăim fiecare in familia [noastră], acelaşi duh să fie la fiecare in familie Nu ne certăm Chiar dacă avem nişte nedumeriri, intre patru ochi ne explicăm lucrurile şi ducem o viaţă liniştită, ca să fie pildă pentru copii“ Un inginer din zilele noastre… Copilul, chiar când ajunge mare, trăieşte viaţa mamei Vede cu ochii mamei, vorbeşte adeseori cu vorbele mamei, simte cu inima mamei Mama este jumătatea copiilor, cum spune un mare filozof din vechime, Aristotel, şi de aceea rolul ei în creşterea copiilor nu-l poate înlocui nici o şcoală nici un pedagog De râvna lor, ca soţii şi mame, atârnă buna creştere a copiilor, sănătatea şi bunăstarea familiei şi insuşi viitorul şi valoarea poporului în care sunt asemenea mame şi soţii vrednice Era un mare filozof şi un orator păgan, în timpul marilor Părinţi din veacul al patrulea, se chema Libanius, era orator vestit şi se prezentau [la el] studenţi ca Ioan Gură de Aur, Vasile cel Mare sau Grigorie Teologul şi alţi mulţi studenţi iluştri, creştini S-a informat (…), a aflat că toţi erau creştini şi mamele erau creştine Si a spus intr-un avânt de admiraţie: „Ce admirabile mame au creştinii! Cresc asemenea copii…“! Aşa ar trebui să spunem şi noi [despre] neamul românesc: „Ce admirabile mame are acest neam, de se ridică asemenea vlăstare, frumoase, luminoase, cinstite, cu toate insuşirile unui Om adevărat, scris cu O mare“! Se spune că bărbatul are intâietatea minţii şi a inteligenţei Femeia are intâietatea inimii, a sentimentului, are suflet simţitor şi delicat, făcut parcă pentru a mângâia, a alina, a pătimi, a dărui Si aşa este Folosiţi din plin aceste alese insuşiri cu care v-a invrednicit şi v-a inzestrat Dumnezeu! Se spune de asemenea că femeia intrece pe bărbat in evlavie şi se ştie că in toată lumea şi în toate timpurile, femeile au ocupat şi ocupă cele mai multe locuri din biserici, ele fiind mai credincioase şi mai dispuse pentru jertfelnicie Folosiţi din plin şi aceste daruri, căci prin evlavie sinceră şi prin rugăciune stăruitoare către Dumnezeu şi către toate puterile cereşti, vă veţi putea intări puterile trupeşti şi sufleteşti, veţi dobândi o anumită linişte şi o pace lăuntrică, pe care numai Dumnezeu ne-o poate da în cel mai inalt grad Vă veţi imbogăţi astfel sufletele cu smerenia, cu credinţa, cu nădejdea, cu buna cuviinţă, cu bunătatea inimii, atât de necesare şi nouă, şi celor dimprejurul nostru Dobândind asemenea daruri, veţi putea impărţi din ele şi celor care nu le au Si mai ales străduiţi-vă ca asemenea virtuţi şi daruri să rodească din plin în familiile dumneavoastră Fraţi şi surori creştine, sfintele femei purtătoare de mir, prietene duhovniceşti cu Maica Domnului, şi toate cele care au urmat exemplul sfintei sale vieţi, s-au hrănit din plin din aceste daruri care sunt roade ale Duhului Sfânt, şi de aceea s-au invrednicit de mare cinste, şi din partea oamenilor, şi din partea lui Dumnezeu, mai ales Astăzi, în ziua pomenirii lor, privind la frumuseţea duhovnicească a vieţii lor, să urmăm credinţa lor neşovăielnică, să râvnim a face bine cu râvna lor neobosită, să trăim în evlavie curată, in smerenie şi in bunătatea inimii, aşa cum au trăit şi ele Ca să vă invredniciţi şi dumneavoastră, soţii şi mame creştine, şi să ne invrednicească Dumnezeu şi pe noi pe toţi, binecuvântându-ne cu binecuvântarea Celui răstignit şi înviat, Iisus Hristos Domnul, să ne puteam bucura din plin de bucuria sfintei Sale Invieri Şi astfel pacea Lui va sălăşlui în inimile noastre, in familiile noastre, în societatea noastră, în ţara noastră şi în toată lumea Amin